หุ้นปิดตลาดบวก2.86จุด
ดัชนีตลาดหุ้นไทยปิดที่&nbsp; 830.40 จุด เพิ่มขึ้น&nbsp; 2.86 จุด หรือ&nbsp; 0.35% ด้วยมูลค่าการซื้อขายยังคงหนาแน่น 30,138.37 ล้านบาท ระหว่างวันดัชนีทำระดับสูงสุดไว้ที่ 834.02 จุดและต่ำสุดที่ 826.09 จุด
19 ก.ค. 2553

ดัชนีตลาดหุ้นไทยปิดที่  830.40 จุด เพิ่มขึ้น  2.86 จุด หรือ  0.35% ด้วยมูลค่าการซื้อขายยังคงหนาแน่น 30,138.37 ล้านบาท ระหว่างวันดัชนีทำระดับสูงสุดไว้ที่ 834.02 จุดและต่ำสุดที่ 826.09 จุด
นายพงศ์ภัทร สิริพิพัฒน์ ผู้ช่วยผู้จัดการ บริษัทหลักทรัพย์ เคจีไอ  กล่าวว่า  ภาพรวมตลาดหุ้นไทยเปิดเช้าอ่อนตัวลงไปในทิศทางเดียวกับหุ้นในภูมิภาคหลังดัชนีความเชื่อมั่นผู้บริโภคของสหรัฐที่ร่วงลงต่ำในรอบ 11 เดือน ส่งผลให้ดัชนีดาวโจนส์ลงหนัก อย่างไรก็ตามแรงซื้อเก็งกำไรของนักลงทุนในประเทศหน่าแน่นกว่าจึงหนุนดัชนีหุ้นไทยสวนทางเอเชีย
ปัจจัยที่สนับสนุนตลาดหุ้นวันนี้ได้แก่ภาพการเมืองที่อาจจะดีขึ้น โดยในวันพรุ่งนี้รัฐบาลอาจมีการยกเลิกพ.ร.ก.ฉุกเฉินในบางจังหวัด ซึ่งอาจทำให้กองทุนบางกองทุนที่ไม่สามารถเข้ามาลงทุนในหุ้นได้ มีโอกาสเข้ามาลงทนได้มากขึ้น อย่างไรก็ตามแต่ต้องดูว่าจะยกเลิกพ.ร.ก.ฉุกเฉินในกรุงเทพด้วยหรือไม่ เพราะอาจมีผลต่อตลาดมากกว่า
"นักลงทุนเข้ามาเก็งกำไรหุ้นรายตัวโดยเล่นเป็นรอบ เช่น กลุ่มธนาคารพาณิชย์ที่มีแรงขายทำกำไรออกมาแล้วหลังแจ้งงบการเงิน จึงมองว่าแนวโน้มตลาดน่าจะเป็นลักษณะนี้คือเล่นเป็นรอบๆ "นายพงศ์ภัทร กล่าว
สำหรับแนวโน้มตลาดหุ้นวันพรุ่งนี้นักลงทุนต้องใช้ความระมัดระวัง เนื่องจากการปรับขึ้นของดัชนีไม่ได้มาจากแรงซื้อของต่างชาติมากนัก แต่เป็นแรงเก็งกำไรในประเทศอาจทำให้การขึ้นของดัชนีไม่ต่อเนื่อง โดยแนะนะให้รอขายที่แนวต้าน 835-840 จุด และรับที่แนวรับ 825-823 จุด